Jan Aasmann Størksen

Jan Aasmann Størksen (født 1961) er en norsk reklamearbeider, gründer, bistandsarbeider og sakprosaforfatter.

Størksen har hatt stillingen som markedssjef i Frelsesarmeen. Han ble under denne tiden kjent for å ha utviklet Frelsearmeen som merkevare, og var tilrettelegger for etableringen av bistandsprosjektet Sally Ann. På 1990-tallet var han med å etablere Sydvest reklamebyrå på Stord. Han etablerte senere reklamebyrået Drivkraft i Stavanger og har ledet og vært engasjert i ulike bistandsprosjekter innen Frelsesarmeen.    

Størksen er utdannet ved Frelsesarmeens offisersskole.

Han har utgitt bøkene Du er mer enn du tror – 10 søndagsskoletimer for voksne (2005), Soneforsvar med barn i hus (2007), Drikk mer – 103 gode grunner (2008) og Suppe, såpe & frelse fra fire verdenshjørner (2009).

Han ble gift i 1994 med psykolog Ingunn Størksen (født Mæland).

 Referanser 

Kategori:Personer fra Oslo
Kategori:Norske reklamefolk
Kategori:Norske gründere
Kategori:Norske bistandsarbeidere
Kategori:Frelsesarmésoldater
Kategori:Norske sakprosaforfattere